gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl war gl de en sv fr de de gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Reaccións ao nomeamento de Caamaño: entre os eloxios e as expectativas
Cuarta feira, 28 de setembro de 2022
Touriño considera a elección unha boa noticia para Galiza, o BNG definiu ao novo ministro como unha persoa rigorosa e o PP considerou lóxica a dimisión de Bermejo.
Tags: Bermejo Caamaño Ministro Xustiza
Caamaño convértese no cuarto ministro galego do Estado Español
"Unha boa noticia para a xudicatura e para Galiza". Así definiron os socialistas o nomeamento do novo ministro de Xustiza, o ceense Francisco Caamaño. O presidente da Xunta e candidato socialista á reelección considerou "acertada" a decisión de Fernández Bermejo de presentar a súa dimisión e nun acto na Costa da Morte definiu a Caamaño como "un home comprometido e de diálogo". Asemade, asegurou sentirse satisfeito ante "a presenza aínda maior de galegos no goberno do Estado Español".
Na mesma liña se pronunciaron este luns outros cargos do PSdeG: a Secretaria de Organización e cabeza de lista pola Coruña, Mar Barcón, asegurou que con esta medida se confirma "o peso do socialismo galego no goberno de España e nas políticas do Estado";o coordinador do partido nas Cortes, Antón Louro, subliñou que o novo ministro "ten unha gran solidez intelectual e unha demostrada e contrastada capacidade política"; o alcalde de Santiago, Xosé Sánchez Bugallo, salientou a súa "gran man esquerda" e o seu homónimo en Vigo, Abel Caballero, definiuno como "un dos mellores xuristas de España".
Dende o BNG, o seu portavoz no Congreso, Francisco Jorquera, cualificou de "lóxica" a dimisión de Fernández Bermejo polos erros cometidos e pediu igual correspondencia no Partido Popular para facilitar a investigación da suposta trama de corrupción na que están implicados. Doutra banda, felicitou ao novo ministro, a quen definiu como "unha persoa seria e rigorosa no traballo" e dixo confiar en que teña a capacidade para afrontar a "materia pendente" da modernización da xustiza.
Polo Partido Popular foi a súa secretaria xeral, María Dolores de Cospedal, quen fixo valoracións dende Pontevedra. Considerou a dimisión "lóxica" porque Bermejo "asume responsabilidades por actuacións que non deberían producirse nun Estado de Dereito". Con todo, dende o PP non se fixeron valoracións sobre a figura do galego que asumirá o cargo a partir deste martes.
Finalmente, o presidente do Tribunal Superior de Xustiza de Galiza (TSXG), Miguel Ángel Cadenas, asegurou que agarda que o cambio de dirixente non supoña un atraso nas negociacións coas asociacións xudiciais. Así, o tamén membro da asociación Xuíces para a Democracia, incidiu na importancia de acadar acordos que permitan mellorar a dotación de medios no ámbito xudicial.
Zapatero nomea un cuarto ministro galego a unha semana do 1-M
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto